
Меморандум банке гаранта
На основу Одлуке _________________________, бр. _________од __________ године, 
                                                       (назив органа банке)

___________________________________, дана_________ издаје 

    (пун назив, седиште и адреса банке гаранта)

ГАРАНЦИЈУ БР. _______________

ГАРАНТ: _____________________________________________________________
                                                  (пун назив, седиште и адреса банке гаранта)

                   _____________________________________________________________

                                                            (број рачуна, ПИБ, МБ)               
НАЛОГОДАВАЦ: _____________________________________________________
                                                  (пун назив, седиште и адреса јавног складишта)

                                        __________________________________________________
                                                                           (број рачуна, ПИБ, МБ) 
КОРИСНИК 

ГАРАНЦИЈЕ: Компензациони фонд Републике Србије, Београд, Немањина 22-26,
                           ПИБ 106402130, МБ 20593709, број рачуна 840-20724-36
____________________________________________________ (у даљем тексту: Банка), 
                               (пун назив и седиште банке гаранта)
издаје ову гаранцију као инструмент обезбеђења наплате потраживања Компензационог фонда Републике Србије (у даљем тексту: Компензациони фонд), према јавном складишту за пољопривредне производе  _____________________________________________________,
                                                                              (пун назив, седиште и адреса јавног складишта)
(у даљем тексту: Јавно складиште), која настану у вези са складиштењем пољопривредних производа, на основу и у складу са Законом о јавним складиштима за пољопривредне производе („Службени Гласник РС“, број 41/09 – у даљем тексту: Закон) и Правилником о методологији за утврђивање износа по гаранцији банке коју јавно складиште за пољопривредне производе предаје Компензационом фонду („Службени гласник РС“, број 15/2010 и 44/2011– у даљем тексту: Правилник).
1) Законски основ
На основу члана 38. став 1. Закона, Јавно складиште је дужно да у обављању делатности у складу са Законом, поступа са  повећаном  пажњом  према правилима струке и добрим обичајима, односно са пажњом доброг стручњака. Ставом 2. истог члана прописано је да је Јавно складиште дужно да имаоцу робног  записа, односно имаоцу одвојено заложнице или признанице, накнади штету  насталу на ускладиштеној роби због пропуста у свом раду, по ком основу одговара и јамчи целокупном својом имовином.

Чланом 39. Закона прописано је да ако Јавно складиште не исплати штету  у складу са чланом 38. став 2. Закона, насталу штету исплатиће из својих средстава Компензациони фонд, у ком случају Компензациони фонд има право регресног захтева према Јавном складишту, до пуног износа исплаћене штете са свим споредним потраживањима.  
На основу члана 40. став 1. Закона и члана 2. став 1. Правилника, за обезбеђење наплате свих потраживања Компензационог фонда према Јавном складишту, која настану у вези са складиштењем пољопривредних производа, Јавно складиште је дужно да преда Компензационом фонду неопозиву, безусловну и плативу на први позив гаранцију банке на износ који је еквивалентан динарској противвредности 10% робе коју Јавно складиште може да прими на складиштење у односу на укупни регистровани капацитет Јавног складишта. Гаранција се издаје са роком важења од 60 дана дужим од истека дозволе за рад  јавног складишта. Чланом 40. став 2. Закона и чланом 2. став 2. Правилника,  прописано је да гаранција гласи на износ изражен у еврима, а платива је у динарској противвредности евра по средњем званичном курсу  Народне банке Србије који важи на дан плаћања по гаранцији.
Чланом 3. Правилника прописано је да се износ гаранцијe банке из члана 2. Правилника, чији текст утврђује Компензациони фонд у складу са законом, израчунава тако што се количина од 10% робе, у односу на укупно регистровани капацитет складишта, која је изражена у тонама, множи износом од 110 евра по тони за житарице и индустријско биљe, а износом од 350 евра по тони за воће и поврће у свежем, или полупрерађеном стању. 
2) Гаранција Банке
У складу са наведеним одредбама Закона и Правилника, Банка се овом гаранцијом обавезује да на први писани захтев Компензационог фонда упућен Банци, безусловно, неопозиво и без приговора исплати Компензационом фонду сваки захтевани износ по овој гаранцији, до износа од
ЕУР ________________

(словима: ________________________)
у динарској противвредности по средњем званичном курсу НБС који важи на дан плаћања по гаранцији.
Износ по овој гаранцији утврђен је применом следеће методологије прописане Законом и Правилником: 
· решењем о дозволи за рад/обнављању дозволе за рад Јавног складишта, број: ________, од _______,  одређен је капацитет од _____ тона, у оквиру кога Јавно складиште може да складишти  пољопривредне производе на локацији у ______;
· 10% од одређеног капацитета Јавног складишта из претходне алинеје износи ____ тона, помножено са износом од 110 еура по тони износи _______ еура, што чини утврђени гарантовани износ.

      3) Важење и подношење на наплату гаранције

Гаранција важи до _________ године и у складу са тим Банка ће поступити по сваком
        (60 дана након истека дозволе за рад  јавног складишта) 
писаном захтеву Компензационог фонда за плаћање по овој гаранцији, који буде послат Банци најкасније до наведеног датума, укључујући и овај датум, са копијом Картона депонованих  потписа за овлашћено лице Компензационог фонда које је захтев за плаћање потписало.  
Ако Банка не прими од Компензационог фонда писани захтев за исплату гарантованог износа до наведеног рока важења ове гаранције, иста престаје да важи, без обзира да ли је враћена Банци.
Ова гаранција је непреносива и уступањем права по овој гаранцији њена важност престаје даном извршеног уступања.

Гаранција се издаје у једном оригиналном примерку који се предаје Компензационом фонду.
                                                                                                            ЗА БАНКУ 
                                                                                                             _____________________

                                                                                                             Потпис овлашћеног лица

